Dagtilbuds-, Skole- og Familieudvalget (DSFU) — 2023-11-13

Punkt 1: Godkendelse af dagsorden
Sagsnummer: EMN-2022-06016

Punkt 2: Budgetopfølgning for Dagtilbud-Skole-Familieudvalget pr. 30.09.2023
Sagsnummer: EMN-2023-03939
Resumé: Der er pr. 30. september 2023 gennemført opfølgning på økonomi og aktivitet.
Indstilling: Børne- og Familiechefen og Skolechefen indstiller til Økonomi- og Erhvervsudvalget samlede sag for alle bevillinger ”Godkendelse af bevillingsflytninger på baggrund af budgetopfølgningen pr. 30. september 2023”  at de foreslåede bevillingsflytninger, som fremgår af bilagene, godkendes Børne- og Familiechefen og Skolechefen indstiller til byrådets samlede sag for alle bevillinger ”Godkendelse af tillægsbevillinger på baggrund af budgetopfølgningen pr. 30. september 2023”  at de forslåede tillægsbevillinger, som fremgår af bilagene, godkendes Børne- og Familiechefen og Skolechefen indstiller til byrådets samlede sag for alle bevillinger ”Orientering om budgetopfølgning pr. 30. september 2023”  at det forventede regnskab tages til efterretning

Punkt 3: Målopfølgning for Dagtilbuds-, Skole- og Familieudvalget pr. 30.09.2023
Sagsnummer: EMN-2023-03939
Resumé: Jf. styringsmodellen er der pr. 30. september 2023 gennemført opfølgning på mål.
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget  at udvalget tager status på udvalgsmål til efterretning

Punkt 4: Godkendelse vedr. yderligere udvidelse af Tandplejens eksisterende faciliteter grundet tilføjelse af de 18-21-årige
Sagsnummer: EMN-2023-04058
Resumé: Ifølge finanslovsaftalen for 2022 blev det aftalt at indføre vederlagsfri tandpleje for de 18- 21- årige via den kommunale børne- og ungdomstandpleje. Som led i aftalen er der afsat en anlægspulje på 60.000.000 kr. årligt i perioden 2022 til 2025 med henblik på kapacitetsudvidelse i den kommunale børne- og ungdomstandpleje. Indenrigs- og Sundhedsministeriet varetager anlægspuljen, og Silkeborg Kommune har ansøgt om 14.291.800 kr. til yderligere udvidelse af Tandplejens eksisterende faciliteter. Dagtilbuds-, Skole- og Familieudvalget skal beslutte, hvorvidt de kan godkende yderligere udvidelse af Tandplejens eksisterende faciliteter.
Indstilling: Skolechefen indstiller til Dagtilbuds-, Skole- og Familieudvalget,  at udvalget godkender yderligere udvidelse af Tandplejens eksisterende faciliteter under forudsætning af Indenrigs- og Sundhedsministeriets godkendelse af Silkeborg Kommunes ansøgning om puljemidler på 14.291.800 kr. til formålet

Punkt 5: Godkendelse af forældrebetalingstakster og tilskud i dagtilbud pr. 1. januar 2024
Sagsnummer: EMN-2023-04760
Resumé: Byrådet skal inden 1. december 2023 godkende forældrebetalingstakster og tilskud i dagtilbud pr. 1. januar 2024. Takstblad for 2024 er vedlagt til godkendelse. Takster og tilskud stiger fra 2023 til 2024 som følge af den almindelige pris- og lønudvikling i samfundet og som følge af politiske beslutninger om omlægning og justering af serviceniveauet i særlige daginstitutioner efter servicelovens § 32 samt justering af takstberegningsgrundlaget. Forældrebetalingstakster og tilskud har historisk set ligget lavt i Silkeborg Kommune. Set over årene har taksterne været stigende, hvilket blandt andet skyldes, at der er tilført flere ressourcer til området for at leve op til loven om minimumsnormeringer. Med de foreslåede takster for 2024 vil takstniveauet i Silkeborg Kommune ligge på niveau med taksterne i nabokommunerne. Takststigningerne skal ses i lyset af, at taksterne faldt fra 2022 til 2023, hvormed der er tale om en mindre stigning fra 2022 til 2024.
Indstilling: Børne- og Familiechefen indstiller til byrådet  at forældrebetalingstakster og tilskud for 2024 godkendes

Punkt 6: Orientering om proces for udvikling af langsigtet strategi på specialområdet i dagtilbud
Sagsnummer: EMN-2023-04772
Resumé: Dagtilbuds-, Skole- og Familieudvalget bliver orienteret om igangsættelse af proces med henblik på udarbejdelse af en langsigtet strategi for udvikling af specialområdet i dagtilbud
Indstilling: Børne- og Familiechefen indstiller til Dagtilbuds-, Skole- og Familieudvalget  at orienteringen tages til efterretning

Punkt 7: Orientering om overholdelse af lovkrav om minimumsnormeringer i 2024
Sagsnummer: EMN-2023-04701
Resumé: Loven om minimumsnormeringer træder i kraft 1. januar 2024. Dagtilbuds-, Skole- og Familieudvalget bliver orienteret om, at daginstitutionerne i Silkeborg Kommune forventes at leve op til lovkravet indenfor rammerne af den bevilling, byrådet har givet til området i 2024.
Indstilling: Børne- og Familiechefen indstiller til Dagtilbuds-, Skole- og Familieudvalget  at orienteringen tages til efterretning

Punkt 8: Orientering om forslag til forenkling af regler og administrative procedurer
Sagsnummer: EMN-2023-04931
Resumé: Som en del af Silkeborg Kommunes arbejde med at udvikle den administrative opgaveløsning i kommunen har ledere, medarbejdere og politikere haft mulighed for at foreslå forenklinger af regler eller administrative arbejdsgange. De indkomne forslag findes i bilag til denne sag og fremsendes til samtlige udvalg til orientering.
Indstilling: Børne- og Familiechefen og Skolechefen indstiller til Dagtilbuds-, Skole- og Familieudvalget,  at orienteringen og den administrative anbefaling til håndtering af de enkelte forslag (jf. bilag 1) tages til efterretning

Punkt 9: Godkendelse af Sundhedsaftalen 2024-2027
Sagsnummer: EMN-2022-05814
Resumé: Sundhedsaftalen 2024 – 2027 er kommet til godkendelse i region og kommuner. Forud har der været en længere proces med involvering af kommuner og region. Silkeborg Kommune har indgivet høringssvar til høringsversion. Versionen, der nu er til godkendelse, er kun revideret i begrænset omfang i forhold til høringsversionen. Formålet med dagsordenspunktet er at beslutte, om Silkeborg Kommune kan godkende Sundhedsaftalen 2024-2027. Punktet behandles i Dagtilbuds- Skole og Familieudvalget, Socialudvalget, Arbejdsmarkedsudvalget, Ældreudvalget, Sundheds- og Nærhedsudvalget samt Økonomi- og Erhvervsudvalget før behandling i byrådet
Indstilling: Sundheds- og Omsorgschefen indstiller til byrådet,  at Sundhedsaftalen 2024-2027 godkendes.

Punkt 10: Til orientering
Sagsnummer: EMN-2022-06016

Punkt 11: Underskriftsside
Sagsnummer: EMN-2022-06016